Oma romaanis "Kolm musketäri" esitleb Alexandre Dumas lugejale nelja kangelast - d'Artagnani, Athost, Porthost ja Aramist - kui prantsuse hingelaadi tunnetust. Neist saavad tollase kauni, vapra ja kergemeelse Prantsusmaa sümbolid, mis ikka uutele ja uutele lugejate põlvkondadele maalivad silme ette kangelaste tulipäise tahtekindluse, aristokraatliku melanhoolia, hoopleva jõu, galantse ja peene elegantsi kui prantslaste neli peamist iseloomujoont. Kes on lugenud "Kolme musketäri", on lugenud nii Dumas' kui kogu prantsuse rahva hinge.